Odense Adresse-Contoirs Efterretninger, 1847-09-17
Fædrelandet. Bogense. Mandagen den 13 dennes foretoges heri Byen den festlige Jndvielse af det for Bogense Kjøbstad, Skoubye Herred og Gyldensteen Birk opførte nye Ting= og Arresthuus, der forherligedes ved Hs. Maj. Kongens og Hs. Kgl. Høihed Kronprindsens allerhøieste og høie Nærværelse. Om Middagen omtrent Kl. 2 ankom Hs. Majestæt med høie Følge, ledsaget af Stiftamtmanden og flere Embedsmænd til Staden ad tning. Berns Votum. Jtalien (Glæde i Lucca og Tos Bogense. Odense. andet. Byens Østerport, efter paa Veien over Klinteberg tillige at have aflagt en Visite hos Hofjægermester Grev Bernstorff-Gyldensteen, der ved Grevskabets Grændse modtog og ledsagede Hs. Maj. med en talrig Eskorte tilhest, hver Deeltager forsynet med en lille Fane, rødt og grønt samt Hattene omvundne med røde Baand. Fra Østerport til den paa Adelgaden opstillede Æreport kjørte Hs. Maj. gjennem den af Byens Politi= og Brandkorps dannede Espalier, 300 Mand, alle forsynede med Nationalkolarden, og under Folkets Jubel, og modtoges ved Æreporten af de fra Byen og Omegnen talrig forsamlede Embedsmænd, Borgerrepræsentanterne og tilstrømmende Folkemængde af alle Stænder, hvor Byfogden, Cancellieraad Baadsgaard paa Borgernes Vegne bød Hs. Maj. Velkommen, og tolkede den almindelige Glæde ved at see Hs. Maj. for første Gang som Konge i deres Midte. Efter endt Kour paa Aftrædelsesstedet, begav Hs. Maj. med høie Følge sig tilfods til Raadhuset, hvor Hs. Maj. udenfor samme blev modtaget med Afsyngelsen af en til Dagens festlige Anledning forfattet, Folkesang, hvorefter den i Tusindviis forsamlede Folkemængde under idelige Jubelraab gav deres Glæde tilkjende over Kongens høie Nærværelse. Derpaa begav Hs. Maj. sig til Raadhusets Sal, hvor Alt var arrangeret for en festlig Jndvielse, der indlededes af Sangforeningen ved Afsyngelsen af en Cantate af Weyse, med en til Dagens Anledning forfattet Text, hvorefter Byfogden besteeg Talerstolen og derfra i en vel affattet Tale indviede Bygningen til sin fremtidige Bestemmelse. Efter Slutningsverset reiste Hs. Maj. sig, og udtalte i kraftige Udtryk, hvorpaa han støttede sine Forventninger, at Retfærdigheden her aldrig maatte rokkes, og at Man altid vilde vide at behandle Alt med Humanitet, Høitideligheden endtes med, at Byefogden udbragte et længe Leve! for Hs. Maj. Kongen, som den hele Forsamling besvarede med gjentagende og hiertelige Hurraraab. Hs. Maj. inspicerede derefter Raadhuset, Arbeidsanstalten, Fattighuset, Havnen og det ved samme opførte nye Told pakhuus, og yttrede ved flere Leiligheder sin naadigste Tilfredshed med disse offentlige Indretninger og sammes Bestyrelse. J Raadhusets Sal var imidlertid arrangeret en Dejenner, den Hs. Maj. dog af Mangel paa Tid ikke deeltog i, men kun indskrænkede sig til i en Toasmed Byfogden og Borgerrepræsentanterne for Byen og dens Jndvaanere at bevidne sin allerhøieste Tilfredshed og gode Ønsker for Byens vedvarende fremadskridende Opkomst, hvornæst Han, som et yderligere Beviis paa sin Tilfredshed med Byefogdens Embedsførelse, tilkjendegav at have udnævnt ham til Justitsraad. Hs. Maj. begav sig dernæst til sin Bopæl, hvor der stededes til Audients, og forlod Byen paa samme festlige Maade som ved Ankomsten. - Efter Kongens Afreise samledes et talrigt Selskab af uden= og indenbyes Embedsmænd og Borgere til et Festmaaltid paa Raadhuset, hvor Man under munter Stemning udbragte Skaaler for Hs. Maj. Kongen, Kronprindsen, Stiftamtmanden og flere geistlige og verdslige Embedsmænd og Borgere, og sluttede endeligen Festdagen ved et Bal paa Raadhuset, der bivaanedes af 200 Personer. Saavel ved Festligheden om Dagen som til Ballet oplivedes det Hele paa det behageligste ved et af Festcommitteen foranstaltet herligMusikpersonale med 9 forskjellige Instrumenter fra Brigaden i Fredericia.